טרור הבלונים חוזר ביתר שאת לאחרונה כאשר בימים האחרונים נרשמה עליה מתמדת במספר השריפות שנגרמו כתוצאה מטרור הבלונים, בתוך כך המצב בעזה הופך לנפיץ כאשר ההפגנות על גדר הגבול מתגברות כאשר במערכת הביטחון החליטו לתגבר כוחות בגזרה הדרומית מחשש להסלמה.

בראיון שהעניק הבוקר לתכניתנו "בוקר טוב דרום", סגן שר הביטחון ח"כ אלי בן דהן מהבית היהודי, טען כי יש חשש מעליית מדרגה בטרור הבלונים מעזה, כאשר החשש הנוכחי הוא מבלונים כימיים:

"אתה מכיר איום של בלונים עם חומרים כימיים?"

"תראה, מדברים על כך זו כמובן סכנה שקיימת זו טכנולוגיה שהיא לא מתוכננת, טכנולוגיה פשוטה. כיוון שלצערנו הרב ראש הנחש, איראן, זאת מדינה שמשקיעה את מירב הכספים שלה, מירב תקציבה, לפיתוח אמצעי לחימה, יש לאיראן אמצעים דומים לכך ואיראן כמדינה שרוצה לתמוך בארגוני טרור שפוגעים במדינת ישראל כמו חיזבאללה בצפון וכמו חמאס בדרום סביר להניח שאיראן תנסה לחמש את חמאס גם באמצעים מהסוג הזה. אני מאד מאד מקווה שזה לא יקרה כמובן שאם זה יקרה זו תיהיה בהחלט עליית מדרגה, אבל אותו פתרון שימצא, אני מקווה מאד בזמן הקרוב, לבלוני התבערה ובלוני הנפץ ימצא גם לבלונים עם החומרים הכימיים."

להאזנה לראיון המלא:

